Indogio ežeras
Indogio ežeras (mjan. အင်းတော်ကြီး  = ang: dau kri:) – didžiausias ežeras Pietryčių Azijoje, Kačinų valstijoje Mianmare. Ežeras yra 12 km ilgio iš rytų į vakarus ir 24 km ilgio iš šiaurės į pietus. Aplink ežerą yra virš 20 kaimų. Dominuojančia etninė grupė, gyvenanti ežero apylinkėse, yra šanai ir kačinai. Indogio ežeras yra Indogio ežero draustinio teritorijoje, kurį 1999 m. įkūrė Ekoturizmo ministerija. Draustinyje, apimančiame 775,24 km² plotą, yra daugybė gyvūnų rūšių, įskaitant retus žinduolius ir paukščius.